**Projektas**

**LIETUVOS RESPUBLIKOS FINANSŲ MINISTRAS**

**ĮSAKYMAS**

**DĖL EUROPOS SĄJUNGOS INVESTICIJŲ ADMINISTRAVIMO**

**INFORMACINĖS SISTEMOS STEIGIMO**

2021 m. lapkričio d. Nr. 1K-

Vilnius

Vadovaudamasis Lietuvos Respublikos valstybės informacinių išteklių valdymo įstatymo 8 straipsnio 3 dalimi, 30 ir 33 straipsniais, 44 straipsnio 2 dalimi, Lietuvos Respublikos kibernetinio saugumo įstatymo 11 straipsnio 1 dalies 5 punktu, Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ 4 ir 11 punktais ir Bendrųjų elektroninės informacijos saugos reikalavimų aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, 7, 11, 19 ir 26 punktais:

1. Į s t e i g i u Europos Sąjungos investicijų administravimo informacinę sistemą (toliau – INVESTIS);
2. Tvirtinu pridedamus:
	1. Europos Sąjungos investicijų administravimo informacinės sistemos nuostatus;
	2. Europos Sąjungos investicijų administravimo informacinės sistemos duomenų saugos nuostatus.
3. Skiriu Europos Sąjungos investicijų informacinės sistemos valdytoja Lietuvos Respublikos finansų ministeriją, o tvarkytojais Lietuvos Respublikos finansų ministeriją, Lietuvos Respublikos vidaus reikalų ministeriją, Lietuvos Respublikos socialinės apsaugos ir darbo ministeriją, Lietuvos Respublikos ekonomikos ir inovacijų ministeriją, Lietuvos Respublikos švietimo, mokslo ir sporto ministeriją, Lietuvos Respublikos susisiekimo ministeriją, Lietuvos Respublikos aplinkos ministeriją, Lietuvos Respublikos sveikatos apsaugos ministeriją, Lietuvos Respublikos kultūros ministeriją, Lietuvos Respublikos energetikos ministeriją, Lietuvos Respublikos krašto apsaugos ministeriją, Lietuvos Respublikos žemės ūkio ministeriją, viešąją įstaigą Centrinę projektų valdymo agentūrą (toliau - CPVA), viešąją įstaigą Lietuvos verslo paramos agentūrą, Alytaus regiono plėtros tarybą, Kauno regiono plėtros tarybą, Klaipėdos regiono plėtros tarybą, Marijampolės regiono plėtros tarybą, Panevėžio regiono plėtros tarybą, Šiaulių regiono plėtros tarybą, Tauragės regiono plėtros tarybą, Telšių regiono plėtros tarybą, Utenos regiono plėtros tarybą, Vilniaus regiono plėtros tarybą.
4. P a v e d u:
	1. CPVA per 1 mėnesį nuo šio įsakymo įsigaliojimo dienos paskirti:
		1. INVESTIS saugos įgaliotinį;
		2. INVESTIS duomenų valdymo įgaliotinį;
		3. INVESTIS administratorius;
		4. kompetentingą asmenį ar padalinį, atsakingą už kibernetinio saugumo organizavimą ir užtikrinimą.
	2. INVESTIS saugos įgaliotiniui ne vėliau kaip per 4 mėnesius nuo šio įsakymo įsigaliojimo dienos parengti ir pateikti INVESTIS valdytojui tvirtinti šiuos saugos politiką įgyvendinančių dokumentų projektus:
		1. Europos Sąjungos investicijų administravimo informacinės sistemos saugaus elektroninės informacijos tvarkymo taisyklių projektą;
		2. Europos Sąjungos investicijų administravimo informacinės sistemos naudotojų administravimo taisyklių projektą;
		3. Europos Sąjungos investicijų administravimo informacinės sistemos veiklos tęstinumo valdymo plano projektą.

Finansų ministras

|  |  |  |
| --- | --- | --- |
| SUDERINTA | SUDERINTA |  |
| Lietuvos Respublikos ekonomikos ir inovacijų ministerija | Valstybinė duomenų apsaugos inspekcija |  |
| 2021-11- raštu Nr.  | 2021-11- raštu Nr.  |  |
|  |  |  |
| SUDERINTA | SUDERINTA |  |
| Lietuvos Respublikos vidaus reikalų ministerija | Nacionalinis kibernetinio saugumo centras |  |
| 2021-11- raštu Nr.  | 2021-11- raštu Nr.  |  |
| SUDERINTA | SUDERINTA |  |
| Valstybinė mokesčių inspekcija prie Lietuvos Respublikos finansų ministerijos | Valstybinio socialinio draudimo fondo valdyba prie Socialinės apsaugos ir darbo ministerijos |  |
| 2021-11- raštu Nr.  | 2021-11- raštu Nr.  |  |
| SUDERINTA | SUDERINTA |  |
| Neįgalumo ir darbingumo nustatymo tarnyba prie Socialinės apsaugos ir darbo ministerijos | Valstybės įmonė Registrų centras |  |
| 2021-11- raštu Nr.  | 2021-11- raštu Nr.  |  |
| SUDERINTA | SUDERINTA |  |
| Informacinės visuomenės plėtros komitetas | Viešoji įstaiga Centrinė projektų valdymo agentūra |  |
| 2021-11- raštu Nr.  | 2021-11- raštu Nr.  |  |